क्राइम अलर्ट :  बिस्तर पर पेशाब करने से नाराज बेटे ने लकवाग्रस्त पिता को मार डाला
Channel: SANSANI OF INDIA ( सनसनी ऑफ़ इंडिया )
Date: 2023-02-06

#shorts 
मध्य जिले के आनंद पर्वत इलाके में युवक ने अपने ही लकवाग्रस्त पिता की गला घोंटकर हत्या कर दी। जांच में पता चला है कि आरोपित सुमित ने वारदात को इसलिए अंजाम दिया क्योंकि उसके पिता जितेंद्र ने बिस्तर पर पेशाब कर दिया थी। पुलिस ने आरोपित को गिरफ्तार कर लिया है।

जानकारी के अनुसार, 20 वर्षीय सुमित अपने पिता जितेंद्र के साथ आनंद पर्वत के नेहरू नगर इलाके में रहता है। पेशे से ऑटो चालक जितेंद्र शराब के नशे में अपनी पत्नी बबली की पिटाई करता था, इसलिए बबली अपने पति को छोड़कर शास्त्री नगर में अपनी बहन के घर रहने लगी। वर्ष 2019 में जितेंद्र लकवाग्रस्त हो गया था।  

दो फरवरी के दिन सुमित और जितेंद्र ने 11 क्वार्टर शराब पी थी। रात को जितेंद्र ने बिस्तर पर पेशाब कर दिया, इससे नाराज होकर सुमित ने अपने पिता की  गलादबाकर हत्या कर दी।  

बबली ने अपने बेटे पर हत्या का शक जताया। पोस्टमॉर्टम रिपोर्ट में हत्या की बात सामने आने पर पुलिस ने आरोपित सुमित को गिरफ्तार कर लिया।

सनसनी ऑफ़ इंडिया